Nia Griffith

Aelod Seneddol Llafur dros etholaeth Llanelli yw Nia Rhiannon Griffith (ganwyd 4 Rhagfyr 1956).

Cafodd ei phenodi yn Ysgrifennydd Gwladol Cysgodol Cymru gan arweinydd y Blaid Lafur Jeremy Corbyn ar 13 Medi 2015,http://www.theguardian.com/politics/2015/sep/14/jeremy-corbyn-labour-shadow-cabinet-in-full/37590 gan ymddiswyddo ar 27 Mehefin 2016.

Bywgraffiad

Daw ei theulu o bentrefi glofaol ger Castell Nedd. Ganwyd hi yn Nulyn yn yr Iwerddon a'i haddysgu yn Ysgol Uwchradd Newland yn Hull a Choleg Somerville, Rhydychen. Cafodd radd dosbarth cyntaf mewn Ieithoedd Modern yno. Dilynodd gwrs hyfforddi athrawon ym Mhrifysgol Cymru, Bangor a bu'n athrawes, yn ymgynghorydd addysg ac Arolygwr Estyn cyn dod yn Aelod Seneddol. Mae'n medru siarad pum iaith: Cymraeg; Saesneg; Eidaleg; Ffrangeg a Sbaeneg.

Fe etholwyd Nia i'r Tŷ'r Cyffredin yn Etholiad Cyffredinol y Deyrnas Unedig, 2005, yn dilyn ymddeoliad Denzil Davies. Enillodd y sedd gyda mwyafrif o 7,234 o bleidleisiau. Traddododd ei haraith gyntaf yn Nhŷ'r Cyffredin ar Fai’r 19eg, 2005 .  Yn y Senedd, mae hi’n aelod o’r Pwyllgor Materion Cymreig yn ogystal â’r Pwyllgor Archwilio Ewropeaidd.

Ymunodd Nia Griffith â’r Blaid Lafur ym 1981. Yn y gorffennol, bu hi’n Ysgrifenyddes Plaid Lafur Sir Gaerfyrddin. Etholwyd hi yn Gynghorydd i Gyngor Tref Caerfyrddin ym 1987. Gwasanaethodd fel Siryf ym 1997 a Dirprwy Faer ym 1998. Ei phrif ddiddordebau gwleidyddol yw Ewrop a’r amgylchedd.

Bywyd personol
Mae'n ferch i'r Athro T. Gwynfor Griffith (1926–2019) a Dr Rhiannon Howell (bu farw 1980). Mae ganddi ddwy chwaer, Siân a Megan, y ddwy ohonynt yn feddygon. Mae wedi ysgaru; roedd ei chyn ŵr yn weithiwr cymdeithasol.Dod's parliamentary companion guide ... - Google BooksThis is South Wales | The Labour Party's hopeful, Nia Griffith Mewn llun grŵp o wleidyddion LHDT wedi ei dynnu ar gyfer papur The Independent ym mis Chwefror 2016, daeth allan fel lesbiad, gan ddweud bod ei rhywioldeb yn hysbys ymysg ei ffrindiau, ei theulu a'i chydweithwyr ers canol y 1990au.http://www.independent.co.uk/news/uk/politics/gay-mps-the-photograph-that-shows-westminsters-attitude-towards-lgbt-politicians-is-changing-a6886771.html

Mae'n berchen ar dŷ yn Llanelli, fflat yn Llundain,MPs' expenses: Full list of MPs investigated by the Telegraph - Telegraph a thyddyn yn Sir Gaerfyrddin sy'n cael nawdd Tir Gofal.TheyWorkForYou Mae ei diddordebau'n cynnwys cerddoriaeth, sinema Ewropeaidd, garddio, cerdded a seiclo.Dod's parliamentary companion - Google Books

Cyhoeddiad 
 100 Ideas for Teaching Languages by Nia Griffith, 2005, Continuum International Publishing Group ISBN 0826485499

Cyfeiriadau

 Dolenni allanol 
Gwefan swyddogol
 Guardian Unlimited Politics - Ask Aristotle: Nia Griffith MP 
 TheyWorkForYou.com - Nia Griffith MP

Categori:Aelodau Seneddol y Deyrnas Unedig dros etholaethau Cymreig
Categori:Cyn-fyfyrwyr Coleg Somerville, Rhydychen
Categori:Genedigaethau 1956
Categori:Gwleidyddion LHDT
Categori:Pobl LHDT o Gymru
Categori:Gwleidyddion yr 20fed ganrif o Gymru
Categori:Gwleidyddion yr 21ain ganrif o Gymru
Categori:Pobl o Ddulyn
Categori:Merched yr 20fed ganrif o Gymru
Categori:Merched yr 21ain ganrif o Gymru